જેટ એરવેઝના અસ્તિત્વ માટે લોયલ્ટી પ્રોગ્રામના હિસ્સાનું વેચાણ મહત્ત્વનું છે. એરલાઇન કેટલો હિસ્સો વેચશે તેની માહિતી આપી નથી, પણ સૂત્રના જણાવ્યા અનુસાર તે મોટો હિસ્સો વેચશે. જોકે, એરલાઇન બિઝનેસમાંથી સંપૂર્ણ એક્ઝિટ નહીં કરે એવું મનાય છે. એરલાઇને લોયલ્ટી પ્રોગ્રામનું વેલ્યુએશન જાહેર કર્યું નથી, પણ સંભવિત રોકાણકારો માટે તેણે વૈશ્વિક કન્સલ્ટન્ટ ઓન પોઇન્ટનો અહેવાલ ટાંક્યો છે. જેમાં એરલાઇનનું વેલ્યુએશન ₹8,136 કરોડ હોવાનો અંદાજ છે.